laion/Wikipedia-Exotic huggingface dataset:
סידן קרביד

סידן קרביד (Calcium carbide) היא תרכובת של סידן ופחמן. החומר הוא מוצק לבן בצורתו הטהורה אם כי החומר הטכני עשוי להיות בגוון אפור או חום בשל המצאות אי נקיונות. משתמשים בסידן קרביד לייצור אצטילן וציאנמיד הסידן. מפיקים סידן קרביד מתגובה אנדותרמית (ΔH=+460kJ/mol) של סיד CaO עם פחם קוק בכבשן חשמלי בטמפרטורה של 2200°C C a O ( s ) + 3 C ( s ) → C a C 2 ( s ) + C O ( g ) {\displaystyle CaO_{(s)}+3C_{(s)}\rightarrow CaC_{2(s)}+CO_{(g)}} דרגת הניקיון של התוצר בשיטה זו היא כ 80% והאי נקיונות כוללים סידן פוספין Ca3P2 הפולט פוספין בהידרוליזה וכן שאריות סיד, סידן סולפיד CaS, סידן ניטריד Ca3N2 וצורן קרביד. בשנת 2010 פותח תהליך להחלפת חלק מהפחם בפסולת פלסטיק. ניתן לקבל סידן קרביד בדרגת ניקיון גבוהה יותר בתגובה של בין ציאנמיד הסידן עם פחמן בואקום (היפוך התגובה ליצירת סידן ציאנאמיד מסידן קרביד) החומר המתקבל נגרס לגושים שקוטרם עד 50 מ"מ כאשר האי נקיונות מתרכזים בעיקר בגרגרים הקטנים (מילימטרים ספורים) השיטה פותחה על ידי תומאס וילסון (Thomas Leopold Willson) ועל ידי אנרי מואסאן באופן בלתי תלוי בשנת 1892. השימוש המרכזי בסידן קרביד הוא בייצור אצטילן C a C 2 ( s ) + 2 H 2 O ( l ) → C 2 H 2 ( g ) + C a ( O H ) 2 ( a q ) {\displaystyle CaC_{2(s)}+2H_{2}O_{(l)}\rightarrow C_{2}H_{2(g)}+Ca(OH)_{2(aq)}} סידן קרביד שימש כמקור לאצטילן במנורות קרביד. כיום, עיקר הייצור של אצטילן נעשה באמצעות שרפה חלקית של מתאן או כתוצר לוואי בייצור אתילן. סידן קרביד משמש גם לייצור סידן ציאנמיד. CaC2 + N2 → CaCN2 + C מדיה וקבצים בנושא סידן קרביד בוויקישיתוף
The Miracle (שיר)

"The Miracle" (בעברית: "הנס") הוא הסינגל החמישי והאחרון באלבום של הלהקה הבריטית קווין, The Miracle. הוא נכתב על ידי כל חברי הלהקה, כאשר סולן הלהקה פרדי מרקיורי ובסיסט הלהקה ג'ון דיקון היו הכותבים העיקריים. הוא יצא כסינגל בסוף נובמבר 1989, כחצי שנה לאחר צאת האלבום. הרעיון לשיר הגיע מפרדי מרקיורי וג'ון דיקון. כל ארבעת חברי הלהקה תרמו למילים ולרעיונות המוזיקליים בשיר. בקליפ לשיר מופיעים ארבעה נערים שמופיעים כחברי להקת קווין על הבמה: רוס מק'קול בתפקיד פרדי מרקיורי, פול הווארד בתפקיד בריאן מיי, ג'יימס קארי בתפקיד ג'ון דיקון ואדם גלדיש בתפקיד רוג'ר טיילור. במהלך הסרטון מופיע מק'קול בארבעה גלגולים שונים של פרדי מרקיורי. הוא צולם באולפני אלסטרי שבלונדון, בנובמבר 1989. בעת הצילומים, ניתן לראות שפרדי מרקורי היה אז נשא HIV (התחיל אז יותר לרדת במשקל בגלל תופעות הלוואי של האיידס) . מידע על היצירה "The Miracle" באתר מיוזיק בריינז מידע על הסינגל "The Miracle" באתר מיוזיק בריינז מידע על היצירה "The Miracle" באתר Discogs סרטון השיר "The Miracle" באתר יוטיוב
יחסי ניז'ר–ספרד

יחסי ניז'ר–ספרד הם היחסים הדו-צדדיים והדיפלומטיים בין ניז'ר וספרד. ספרד מקיימת יחסים דיפלומטיים עם ניז'ר מאז מאי 1965. שגרירות ספרד בניאמיי החלה את פעילותה באוגוסט 2007 והמשרד לשיתוף פעולה טכני נפתח בקיץ 2009. היחסים הדו-צדדיים טובים מאוד במיוחד בפרקים של דיאלוג ושיתוף פעולה פוליטי, שיתוף פעולה לפיתוח (ניז'ר היא אחת מבין 23 המדינות המועדפות לשיתוף פעולה ספרדי) ושיתוף פעולה בענייני JHA (הגירה בלתי חוקית, הונאה תיעודית, שיתוף פעולה משטרתי, הכשרה). אופי העדיפות שיש לניז'ר כיום לשיתוף פעולה ספרדי בא לידי ביטוי בכך שבתוכנית האב IV היא נותרה אחת מתוך 23 מדינות הריכוז של שיתוף הפעולה שלה. במובן זה, חתימת מסמך אימוץ מסגרת ההתאחדות הספרדית-ניז'רית בספטמבר 2014 על ידי שרי החוץ מרגלו ובזום במדריד, פתחה תקופה חדשה של שיתוף פעולה IV לשנת 2016 וכללה את המחויבות של שיתוף הפעולה הספרדי להוצאת יותר מ-20 מיליון אירו בשלוש השנים הללו, סביב שני תחומים עדיפים: פיתוח כפרי וביטחון תזונתי; ותחום הבריאות. התחייבויות אלה עולות בקנה אחד עם סדרי העדיפויות של ממשלת ניז'ר ובאות לידי ביטוי במסגרת השותפות הארצית בהצעת ספרד "לתרום לשיפור ביטחון המזון והתזונה של האוכלוסייה הניז'רית הפגיעה ביותר, מניעת גורמיהם, התערבות בהשפעותיהם ובנייה חוסן ברמה המקומית, הלאומית והאזורית." ניז'ר מחזיקה בספרד שגרירות וקונסוליה במדריד. ספרד מחזיקה בניז'ר שגרירות בניאמיי. Ficha de Níger Office of Diplomatic Information. Ministry of Foreign Affairs and Cooperation. Section: Diplomatic Relations. Ficha de Níger Office of Diplomatic Information. Ministry of Foreign Affairs and Cooperation. Section: Cooperation. Embajada de España en Niamey Ministry of Foreign Affairs and Cooperation.
ביל הייזינגה

ויליאם פטריק הייזינגה (באנגלית: William Patrick Huizenga; נולד ב-31 בינואר 1969) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השני של מדינת מישיגן, ברציפות מאז 2011. הייזינגה, חבר המפלגה הרפובליקנית, כיהן טרם היבחרו אל הקונגרס של ארצות הברית כחבר בית הנבחרים המדינתי של מישיגן בשנים 2003–2009. הייזינגה נולד בעיירה זילנד (Zeeland) שבדרום-מערב מישיגן, למשפחה ממוצא הולנדי. הוא הבעלים המשותף והמפעיל הנוכחי של החברה "Huizenga Gravel Company", עסק משפחתי השוכן בג'ניסון שבמישיגן. בראשית שנות ה-90 של המאה ה-20 עבד הייזינגה בתחום הנדל"ן. ב-1996 עזב עולם זה, והחל לעבוד כעוזר פרלמנטרי עבור חבר הקונגרס פיט הוקסטרה (אנ'), לימים שגריר ארצות הברית בהולנד. את מחוז הבחירה ה-90 בבית הנבחרים של מישיגן ייצג הייזינגה במשך שלוש תקופות כהונה, החל ממסע הבחירות שלו בבחירות האמצע ב-2002. בשנים 2004 ו-2006 נבחר מחדש, ולאחר מערכת הבחירות האחרונה נכפה עליו לפרוש מבית המחוקקים המדינתי לאור הגבלת כהונה. בבית הנבחרים של מישיגן הצביע הייזינגה תחילה בעד מיסוי העסקים במדינה, אך בהמשך התנגד להיטל בן 2% בצורת חיוב נוסף (surcharge) ולמיסוד מס מכירה. לקראת בחירות האמצע ב-2010, חבר הקונגרס פיט הוקסטרה פרש מבית הנבחרים כדי להתמקד במסע הבחירות שלו לתפקיד מושל מישיגן. הייזינגה, יד ימינו של הוקסטרה, החל להתמודד בבחירות המקדימות של המפלגה הרפובליקנית, ולבסוף גבר על שישה מתמודדים אחרים עם 25.40% מהקולות. ביום הבחירות הכלליות ניצח את פרד ג'ונסון, מועמד המפלגה הדמוקרטית, וגרף כ-64% מקולות הבוחרים. בראשית ינואר 2013, עם התכנסות הקונגרס ה-113 של ארצות הברית, הייזינגה הושבע לתפקידו. באוקטובר 2020 הודיע הייזינגה כי אובחן כחיובי למחלת נגיף קורונה 2019, לאחר בדיקת קורונה שביצע דרך תבחין אנטיגני מהיר (Rapid Antigen Detection Test) בטרם פגישה עם סגן נשיא ארצות הברית מייק פנס, וביום למחרת ביצע בדיקה נוספת באמצעות PCR. בדצמבר 2020 נמנה בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקה. מדיה וקבצים בנושא ביל הייזינגה בוויקישיתוף אתר האינטרנט הרשמי של ביל הייזינגה בבית הנבחרים האמריקאי (באנגלית) ביל הייזינגה, ברשת החברתית פייסבוק ביל הייזינגה, ברשת החברתית אקס (טוויטר) ביל הייזינגה, ברשת החברתית אינסטגרם ביל הייזינגה, סרטונים בערוץ היוטיוב ביל הייזינגה, באתר המדריך הביוגרפי של הקונגרס של ארצות הברית (באנגלית) ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית) ג'וש קראוסשאר, Hoekstra running for governor, באתר פוליטיקו, 30 במרץ 2009 (באנגלית) היילי בירד, Michigan Republican congressman tests positive for Covid-19, באתר CNN‏, 14 באוקטובר 2020 (באנגלית) מייקל ר. בלוד וניקולס ריקרדי, Biden officially secures enough electors to become president, באתר AP‏, 5 בדצמבר 2020 (באנגלית) הניו יורק טיימס, ביהמ"ש העליון בארה"ב דחה את התביעה של טקסס נגד תוצאות הבחירות, באתר הארץ, 12 בדצמבר 2020 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ביל הייזינגה".
.vu

‎.vu היא סיומת האינטרנט בוונואטו. סיומת זו נוצרה ב-10 באפריל 1995. בתחילה המתחם חולק בחינם, אך כיום הוא מחולק באופן מסחרי. מדיה וקבצים בנושא .vu בוויקישיתוף אתר האינטרנט הרשמי של .vu IANA — .vu Domain Delegation Data, www.iana.org ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
Naked & Warm

Naked & Warm (בתרגום מילולי: עירום וחם) הוא אלבום אולפן מאת הזמר-יוצר ביל וית'רס. זהו אלבומו החמישי של וית'רס, ויצא לאור אחרי האלבום Making Music. כקודמו, גם אלבום זה פורסם על ידי קולומביה רקורדס, בשונה מאלבומיו המוקדמים יותר שיצאו על ידי הוצאת סאסקס רקורדס. האלבום הוקלט באולפני 'רקורד פלאנט' בלוס אנג'לס, קליפורניה, ארצות הברית. האלבום זכה לביקורות חיוביות בעיקר. המבקר רוברט כריסטיגאו ציין את האלבום ברשימת "מדריך האלבומים לצרכן" שערך וכתב עליו כי "ויתרס חוזר לדרכים הפשוטות של עבודתו המוקדמת, ויחד עם חמישה או שישה נגנים חודר לסוג הגרוב הכבד שאין בימינו הרבה מקבילים לו במוזיקה השחורה". כריסטיגאו נתן לאלבום ציון B. האלבום הגיע למקום 169 במצעד הבילבורד 200 ולמקום 41 במצעד אלבומי ה-R&B/היפ-הופ. מתוך האלבום יצאו שני סינגלים. האחד, "If I Didn't Mean You Well", הגיע למקום 74 במצעד אלבומי ה-R&B, והשני, "Close To Me" הגיע למקום 88 באותו מצעד. מידע על האלבום Naked & Warm באתר MusicBrainz האלבום Naked & Warm באתר Discogs Naked & Warm - Bill Withers | Songs, Reviews, Credits | AllMusic (באנגלית), נבדק ב-2021-04-06 רוברט כריסטיגאו, Robert Christgau: Album: Bill Withers: Naked and Warm, robertchristgau, ‏[מאורכב] Robert Christgau: CG Book '70s: W, www.robertchristgau.com ביל וית'רס | אלבומים | היסטוריית מצעדים, באתר AllMusic (באנגלית) ביל וית'רס | סינגלים | היסטוריית מצעדים, באתר AllMusic (באנגלית) ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
פורנו השראה

פורנו השראה הוא הצגתם של אנשים עם מוגבלות כגורם השראה מתוקף היותם עם מוגבלות. פורנו השראה כולל תמונות, סרטונים, ממים וסיקורים תקשורתיים של אנשים עם מוגבלות המוצגים במטרה לעורר השראה בעבור אנשים ללא מוגבלות. המסר של פורנו השראה הוא שאם אדם עם מוגבלות יכול לעשות דבר מה אז בוודאי שאדם ללא מוגבלות יוכל להשיגו. המונח פורנו השראה נטבע על ידי סטלה יאנג, פעילה לזכויות אנשים עם לקויות, בשנת 2012 במגזין האינטרנטי של תאגיד השידור האוסטרלי Ramp up וזוכה לפופולריות נוספת בהרצאת TED שהעבירה יאנג בשנת 2014. המושג משמש פעילים וחוקרים בתחום לימודי המוגבלות לניתוח ייצוג תקשורתי של אנשים עם מוגבלות ולתביעה להכרה באנשים עם מוגבלות כאנשים שלמים, מורכבים ושווים. אייבליזם המודל החברתי (האתר הרשמי של סטלה יאנג בארכיון Wayback Machine (אורכב 18.12.2014)) Inspiration porn: A look at the objectification of the disabled community, The crimson white לינוי בר גפן, נכים לא אמורים לספק את הצורך שלנו להרגיש טוב עם עצמנו, באתר "את", 14 ביולי 2019 WHEN INSPIRATION PORN IS SIMPLY INSPIRATION, Yoocan ABC Ramp Up – Disability, Discussion, Debate (Australian Broadcasting Corporation), www.abc.net.au, ‏2010-12-03 (באנגלית) יאנג, סטלה, אני לא ההשראה שלכם, תודה רבה (באנגלית), נבדק ב-2021-05-31
דיק גפהארדט

ריצ'רד אנדרו "דיק" גפהארדט (באנגלית: Richard Andrew "Dick" Gephardt; נולד ב 31 בינואר 1941) הוא פוליטיקאי אמריקאי מהמפלגה הדמוקרטית, שירת כחבר בית הנבחרים של ארצות הברית מטעם מיזורי וכיהן כמנהיג הרוב הדמוקרטי. דיק גפהארדט נולד ב 31 בינואר 1941, בעיר סנט לואיס אשר במדינת מיזורי. הוא בוגר אוניברסיטת נורת'ווסטרן ובית הספר למשפט של מישיגן. גפהארדט נשוי לג'יין ואב לשלושה ילדים. ב-1976 נבחר לייצג את המחוז ה-3 של מיזורי, אשר כולל חלק מהעיר סנט לואיס, בבית הנבחרים אשר בוושינגטון. מאז נבחר ברציפות עד לבחירות 2002. במהלך 2003 הכריז כי לא ירוץ לכהונה נוספת ב-2004. ב-1984 נבחר כיו"ר הוועידה הדמוקרטית בבית הנבחרים התפקיד הרביעי בחשיבותו בבית הנבחרים אם מפלגתו של המכהן היא מפלגת הרוב. ב-1988 ניסה כוחו בהתמודדות למועמדות המפלגה הדמוקרטית לנשיאות ארצות הברית והפתיע רבים כאשר ניצח במדינת איווה השכנה למדינתו מיזורי ואולם בהמשך יצא מהמירוץ בעיקר בשל בעיות מימון, פריימריס אשר סופו היה ניצחון של מושל מסצ'וסטס מייקל דוקאקיס. ב-1989 נבחר על ידי עמיתיו הדמוקרטים בבית הנבחרים לכהונת מנהיג הרוב, עמדה השנייה בחשיבותה רק ליושב ראש בית הנבחרים. גפהארדט הפך ממנהיג הרוב הדמוקרטי בבית הנבחרים למנהיג הדמוקרטי בבית הנבחרים בשנת 1994 כאשר לראשונה מזה 40 שנה הפסידו הדמוקרטים את השלטון בבית הנבחרים לידי הרפובליקנים בניצוחו של חבר בית הנבחרים הרפובליקן השמרן מג'ורג'יה ניוט גינגריץ'. ב-2002 התפטר מתפקידו זה כמנהיג הדמוקרטי בבית הנבחרים על רקע ביקורת משורות המפלגה הדמוקרטית לפיה מכהן גפהארדט כממנהיג הדמוקרטי ומפסיד 5 בחירות רצופות (מאז 1994) בהן לא הצליחו הדמוקרטים להשיג שליטה בבית הנבחרים. ואכן בשנת 2002 נבחרה ננסי פלוסי אשר מייצגת את סן פרנסיסקו או את המחוז ה-8 של קליפורניה בקונגרס, לכהונת המנהיגה הדמוקרטית בבית הנבחרים ועשתה בכך היסטוריה, שכן לראשונה בחרה מפלגה מרכזית בארצות הברית אישה לכהונה זאת. גפהארדט הכריז על התמודדותו למועמדות המפלגה הדמוקרטית לנשיאות לקראת הבחירות לנשיאות ארצות הברית 2004. אולם לאחר שהגיע רק למקום הרביעי באיווה, מקום בו חזו כי ינצח או יגיע למקום השני, היה לראשון המתמודדים שהודיעו על פרישתם לאחר תחילת הפריימריס. גפהארדט נמנה ברשימת המועמדים לסגנות נשיא שגיבש הסנאטור ג'ון קרי ואולם בסופו של דבר הועדף ג'ון אדוארדס הצעיר והפוטוגני על פני גפהארדט וניסיונו העשיר. מדיה וקבצים בנושא דיק גפהארדט בוויקישיתוף דיק גפהארדט, ברשת החברתית אקס (טוויטר) דיק גפהארדט, באתר המדריך הביוגרפי של הקונגרס של ארצות הברית (באנגלית)
ירוסלב איבשקייביץ'

ירוסלב איבשקייביץ' (בפולנית: Jarosław Leon Iwaszkiewicz, שם העט: Eleuter;‏ 20 בפברואר 1894, גוברניית קייב – 2 במרץ 1980, ורשה) היה סופר, מחזאי, משורר ומתרגם פולני וחסיד אומות העולם, בעלה של הסופרת אנה איבשקייביץ'. ירוסלב איבשקייביץ' נולד בכפר בסביבת קייב, אז חלק של האימפריה הרוסית. לאחר שאביו נפטר המשפחה התגוררה בוורשה בשנים 1902–1904 ואז חזרה לקייב. הוא סיים את בית הספר בשנת 1912 והחל ללמוד משפטים באוניברסיטת קייב. בשנת 1914 הוא נסעה לסיציליה ולצפון אפריקה ביחד עם חברו קרול שימנובסקי. לאחר מלחמת העולם הראשונה הגיע איבשקייביץ' לוורשה. הוא החל לכתוב שירה והתקרב למשוררים הצעירים של העיר, כמו יוליאן טובים. הוא פרסם מספר יצירות בעיתונות הפולנית. בשנת 1927 החל איבשקייביץ' לעבוד במשרד החוץ ונשלח לקופנהגן ולבריסל. עוד לפני פרוץ מלחמת העולם השנייה הוא חזר לפולין. בשנת 1936 הוא קיבל פרס ספרותי מטעם האקדמיה הפולנית. בזמן מלחמת העולם השנייה היה איבשקייביץ' פעיל במסגרת מדינת המחתרת הפולנית. בנוסף לכך, הסתירו הוא ואשתו בווילה שהייתה בבעלותם פולנים ויהודים מהשלטונות הנאצים. לאחר סיום המלחמה והקמת הרפובליקה העממית הפולנית העצמאית שימש איבשקייביץ' כיושב ראש איגוד הסופרים הפולנים במהלך שלוש תקופות – 1945–1946, 1947-1949 ו-1959–1980. בנוסף לכך הוא היה המנהל הספרותי של תיאטרון פולני בוורשה והעורך הראשי של הירחון הספרותי "Twórczość". החל משנת 1951 ועד מותו היה חבר הפרלמנט הפולני. בהיותו מקורב לשלטון, זכה ב"עיטור בוני הרפובליקה" מטעם ממשלת פולין בשנת 1954, ובשנת 1970 בפרס לנין לשלום מטעם ברית המועצות. בשנת 1974 הוענק לו "עיטור הפולין המחודשת". במהלך הקריירה הספרותית פרסם איבשקייביץ' ספרי פרוזה, מחזות ושירה. יצירותיו היו חלק מתוכנית הלימודים של בתי הספר בפולין, אך הוצאו ממנה לאחר נפילת המשטר הקומוניסטי במדינה. מאז הוא שב וזוכה להכרה ולמעמד. חלק מיצירותיו עובדו לסרטים. בשנים 1954–1962 כתב את ספרו "Sława i chwała" בשלושה כרכים. במרכזו של הספר חיי האינטליגנציה הפולנית במחצית הראשונה של המאה ה-20. מדיה וקבצים בנושא ירוסלב איבשקייביץ' בוויקישיתוף ירוסלב איבשקייביץ', באתר יד ושם (באנגלית) ירוסלב איבשקייביץ', באתר אנציקלופדיה בריטניקה (באנגלית) ירוסלב איושקביץ' (1894-1980), דף שער בספרייה הלאומית ירוסלב איבשקייביץ', במסד הנתונים הקולנועיים IMDb (באנגלית) ירוסלב איבשקייביץ', באתר AllMovie (באנגלית) ירוסלב איבשקייביץ', במסד הנתונים הקולנועיים KinoPoisk (ברוסית) ירוסלב איבשקייביץ', באתר MusicBrainz (באנגלית)
Vuze

Vuze (נקראה בעבר אזורוס; Azureus) היא תוכנה לשיתוף קבצים המבוססת על טכנולוגיית Java, ועל קליינט של התוכנה ביטורנט עם תמיכה של פרוטוקולי התקשורת I2P ו-TOR. התוכנה תומכת במערכות ההפעלה חלונות, לינוקס, מק ויוניקס. Vuze מאפשרת למשתמשיה להזין את מהירויות המקסימום של ההעלאות וההורדות ולשנות נתונים שונים. בנוסף, Vuze מאפשרת למשתמשים לפתוח חלקים ספציפיים שהסתיימו מהקובץ המלא. Vuze יכולה לשמש כטראקר עצמאי ובכך לאפשר למשתמשים לשתף את הקבצים האישיים שלהם מבלי להעלות אותם לאתר מסוים. Vuze תומכת בהצפנת הזרמת מסרים, שהיא שיטה שמונעת שליטה ברוחב הפס שהתוכנה משתמשת בה. אפשרויות PEX והעתקות כתובות של טורנטים נתמכים גם הן. אפשרויות התוכנה יכולות להתרחב באמצעות טלאים שונים, אחד הפופולריים ביניהם הוא 'מאתר המדינה' (Country Locator). מיזוג בין 'נודזילה גריד נטוורק' מהווה כטלאי לתוכנה שמאפשר אחסון סמוי, שיתוף והפצת קובצי טורנטים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. Vuze מכילה גם מגוון של טלאים (Plugins) הכוללים: Auto Speed Advanced Statistics Mainline DHT 3D View SMS Notifications Country Locator FireFrog HTML Web UI Jython Ono ProgressBar RSS Downloader Speed Scheduler Status Mailer את רשימת הטלאים המלאה ניתן לראות כאן גרסת 2.3.0.0 של Vuze הציגה את פונקציית מערך הנתונים המבוזר (DHT) שהיא פיתוח של פרוטוקול הביטורנט, במטרה להפוך את התוכנה לעצמאית יותר משימוש בטראקרים. זה מאפשר לטורנט לקבל מידע ממקורות אחרים כשהטראקר המקורי מושבת או חלש. הצד השלילי בכך הוא שמדובר בטראקרים פרטיים, שנדרשת הרשמה אליהם. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. אזורוס שוחררה לראשונה ביוני 2003 באתר Sourceforge.net, בעיקר כדי להתנסות בטכלונגיית ה-SWT של אקליפס. Vuze היא אחת מהקליינטים הנפוצים ביותר לביטורנט. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. הביקורת על Vuze מתבטאת בניצול הגבוה של משאבי המערכת והזיכרון הפנימי במחשב שהיא משתמשת בהם לפעילותה. טכנולוגיית ה-Java שבה התוכנה נדרשת מותקנת בנפרד מבסיס התוכנה וגורמת לתוכנה להשתמש ביותר משאבים. ביטורנט מדיה וקבצים בנושא Vuze בוויקישיתוף אתר האינטרנט הרשמי של Vuze (באנגלית) טלאי ה-Nodzila איתי שמושקוביץ, סקירה: Vuze 4 - הדור הבא של שיתוף קבצים, באתר ynet, 10 בנובמבר 2008 Azureus, now called Vuze : Java BitTorrent client - Plugins
חנינא גאון

רב חנינא (חיננאי) גאון היה מראשי הדור השלישי של הסבוראים במאה השביעית, וראש ישיבת סורא שבבבל בשלהי תקופת השלטון הסאסאני ובתחילת תקופת השלטון הערבי. לפי דעה אחרת, המתבססת על איגרת רב שרירא גאון, הוא נחשב לאחד מראשי הדור הראשון של הגאונים בסורא. רב חיננאי היה ראש הישיבה השני בסורא מאז שרב מר בר רב הונא הקים מחדש את ישיבת סורא בשנת ד'שס"ט (לאחר כמאה שנה שהיא לא הייתה קיימת בגלל רדיפות המלכים וכהני הדת הפרסיים). הוא התמנה לתפקיד גאון בישיבת סורא לאחר פטירתו של רב מר בר רב הונא בשנת ד'ש"ף (620) ושמש כראש ישיבה במשך עשרים שנה. במקביל אליו שמש רב חנא כראש ישיבה בישיבת פומבדיתא ורב חנינא מבי גיהרא ורב יצחק שמשו כראשי ישיבה בישיבת פרוז שבור. הוא נפטר בשנת ד'ת' (640). לאחר פטירתו מונה רב הונא לתפקיד ראש ישיבת סורא. הרב נפתלי יעקב הכהן, "רב חנינא גאון סורא", אוצר הגדולים אלופי יעקב, חיפה, תשכ"ז–תש"ל, חלק ג, עמודים רנו-רנז, באתר היברובוקס רבי נפתלי יעקב הכהן, אוצר הגדולים, כרך ג, עמ' רנו רבי יצחק אייזיק הלוי, דורות הראשונים- מחתימת התלמוד ועד סוף הגאונים, עמ' צה ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
עונת 2020/2021 ביורופקאפ

עונת 2020/2021 ביורופקאפ היא העונה השישית של המפעל השני בחשיבותו של תחרות פיב"א לקבוצות כדורסל השנייה לאחר ליגת האלופות בכדורסל אם היא כי נחשבת לרביעית בחשיבותה לאחר היורליג והיורוקאפ. העונה נפתחה ב-26 בינואר 2021 והסתיימה במשחק הגמר שנערך בתל אביב ב-25 באפריל 2021, ובו ניצחה עירוני נס ציונה את סטאל אוסטרוב בתוצאה 82:74 וזכתה באליפות. 24 הקבוצות (בפועל 22) חולקו לשישה בתים, עקב מגפת הקורונה מבנה התחרות שונה שכל קבוצה תשחק מול שאר קבוצות הבית שלה במשחק אחד כשבכל בית נקבע להיערך בעיר אחרת במסגרת בועה . 2 קבוצות מכל בית ועוד 4 קבוצות אשר דורגו במקום השלישי העפילו לשלב שמינית הגמר שנערך בשיטת הנוקאאוט וכן כך גם משחקי רבע הגמר. 4 הקבוצות האחרונות שיחקו בפיינל פור של התחרות בין 23–25 באפריל. אתר האינטרנט הרשמי של עונת 2020/2021 ביורופקאפ (באנגלית) פירוט התחרות באתר התחרות
כפר ג'מאל

כפר ג'מאל (בערבית: كفر جمّال) הוא עיירה פלסטינית בנפת טולכרם במערב השומרון. הכפר ממוקם בערך באמצע הדרך בין קלקיליה לטולכרם, ומתגוררים בו כ-3,000 תושבים. הכפר הוא חקלאי ברובו, מגדל בעיקר גידולי זיתים והדרים. כפר ג'אמל נמצא בגובה 257 מטר, וגובל בפלמיה במערב, כפר זיבאד במזרח, ג'יוס בדרום וכפר סור בצפון. בסקר ארכאולוגי שנערך בשוליו הדרומיים של הכפר לאחר מלחמת ששת הימים, נמצאו חרסים מהתקופה הפרסית, ההלניסטית, הרומית-ביזנטית, ימי הביניים והתקופה העות'מאנית. בכפר נמצאה קרמיקה מהתקופה הביזנטית. בסוף המאה ה-16 התקיימו בכפר 17 משפחות ו-13 רווקים – כולם מוסלמים. תושבי הכפר שילמו שיעור מס קבוע של 33.3% על מוצרים חקלאיים שונים הכוללים חיטה, שעורה, גידולי קיץ, עצי זית, עזים וכוורות, בנוסף על הכנסות מזדמנות. בסך הכל תושבי הכפר שילמו כ-11,074 אקצ'ות. במפקד האוכלוסין של ארץ ישראל בשנת 1922 שערכו שלטונות המנדט הבריטי, מנתה אוכלוסיית כפר ג'מאל 396 מוסלמים. מספר זה גדל במפקד 1931 ל-499 תושבים - נוצרי אחד ו-498 מוסלמים. בהכפר כלל כ-109 בתים. בסקר הכפרים של 1945 אוכלוסיית כפר ג'אמל כללה 690 מוסלמים. שטח הכפר התפרס על 14,945 דונם. מתוך שטח זה, 1,702 דונם היו מטעים ואדמות להשקיה, 4,451 שימשו לדגנים, ואילו 19 דונם היו אדמות בנויות. בשנת 1961 אוכלוסיית כפר ג'מאל כללה 1,041 תושבים. כפר ג'מאל 1942 1:20,000 כפר ג'מאל 1945 1:250,000 מרכז הכפר תפוזים בכפר בית קברות מקומי מדיה וקבצים בנושא כפר ג'מאל בוויקישיתוף משה כוכבי (ע), יהודה, שומרון וגולן: סקר ארכיאולוגי בשנת תשכ"ח, ירושלים: כרטא, 1972, עמ' 226 Dauphin, 1998, p. 772 Hütteroth and Abdulfattah, 1977, p. 140 Barron, 1923, Table XI, Sub-district of Tulkarm, p. 28 Mills, 1932, p.55 Government of Palestine, Department of Statistics, 1945, p. 21 Government of Palestine, Department of Statistics. Village Statistics, April, 1945. Quoted in Hadawi, 1970, p. 75 Government of Palestine, Department of Statistics. Village Statistics, April, 1945. Quoted in Hadawi, 1970, p. 126 Government of Palestine, Department of Statistics. Village Statistics, April, 1945. Quoted in Hadawi, 1970, p. 176 Government of Jordan, Department of Statistics, 1964, p. 27
קוסין

קוסין (בערבית: قوصين; בתעתיק מדויק: קוצין) היא עיירה פלסטינית בנפת שכם שבצפון יהודה ושומרון, השוכנת כ-8 ק"מ מערבית לשכם. על פי הלשכה הפלסטינית המרכזית לסטטיסטיקה (PCBS), אוכלוסיית העיר מנתה כ-1,734 תושבים בשנת 2006. קוסין גובלת בבית איבא ממזרח, דיר שרף מצפון, כפר קדום ממערב וכפר קדום וג'ית מדרום. בכפר נמצאה קרמיקה מהתקופה הביזנטית. בסוף המאה ה-16 התגוררו בכפר 15 משפחות ו-7 רווקים – כולם מוסלמים. תושבי הכפר שילמו שיעור קבוע של 33.3% על מוצרים חקלאיים הכוללים חיטה, שעורה, יבולי קיץ, כוורות ועזים, בנוסף על הכנסות מזדמנות ומס מיוחד לתושבי אזור שכם; בסך הכל תושבי הכפר שילמו כ-6,300 אקצ'ות. במפת הקרן לחקר ארץ ישראל שפורסמה ב-1882 קוסין תוארה כ"כפר בצידו של רכס. מעיין קיים בערך שלושת רבעי קילומטר דרומית-מזרחית בעמק." עוד צוין כי: "החורבה המוצגת ליד מקום זה היא בסך הכל ערמת אבנים." במפקד האוכלוסין של ארץ ישראל משנת 1922 שנערך על ידי שלטונות המנדט הבריטי, התגוררו בקוסם כ-147 מוסלמים. מספר זה גדל במפקד 1931 ל-217 תושבים ב-48 בתים. בסקר הכפרים של 1945, אוכלוסיית קוסין מנתה 310 תושבים ואילו שטח הכפר היה 4,543 דונם. מתוכם 59 דונם שימשו למטעים וקרקע להשקיה, 3,227 לגידול דגנים, ואילו 21 דונם סווגו כשטחים בנויים. לפי מפקד האוכלוסין הירדני, בשנת 1961 התגוררו בקוסין כ-494 תושבים. לפי הסכמי אוסלו מוגדרים 51% משטחי הכפר כשטח B, ואילו 49% הנותרים מוגדרים כשטח C. מדיה וקבצים בנושא קוסין בוויקישיתוף .2017 estimated to have 2,250 inhabitants. Projected Mid -Year Population for Nablus Governorate by Locality 2004- 2006 Palestinian Central Bureau of Statistics Qusin Village Profile, ARIJ, p. 4 Dauphin, 1998, p.771 Hütteroth and Abdulfattah, 1977, p. 129 Conder and Kitchener, 1882, SWP II, p. 160 Conder and Kitchener, 1882, SWP II, p. 201 Barron, 1923, Table IX, p. 24 Mills, 1932, p. 64 Government of Palestine, Department of Statistics, 1945, p. 19 Government of Palestine, Department of Statistics. Village Statistics, April, 1945. Quoted in Hadawi, 1970, p. 60 Government of Palestine, Department of Statistics. Village Statistics, April, 1945. Quoted in Hadawi, 1970, p. 107 Government of Palestine, Department of Statistics. Village Statistics, April, 1945. Quoted in Hadawi, 1970, p. 157 Government of Jordan, Department of Statistics, 1964, p. 26